ร้านกาแฟริมถนนเทอดดำริ ถนนที่แสนเงียบสงบ อยู่ขนานไปกับพระรามหกอันจอแจ

ร้านนี้จึงเงียบสงบเช่นกัน ปลูกต้นไม้ร่มรื่น ลานจอดรถกว้างขวาง มีที่นั่งด้านในด้านนอก ปลั๊กไฟ ไวไฟพร้อม

เมื่อกลุ่มศิษย์เก่าจิตรลดา รวมตัวกันก่อตั้งร้านกาแฟ คงกลิ่นอายบรรยากาศแบบโอลด์สกูล ห้องเรียน โต๊ะไม้ เกมเพลย์ เหมาะกับมานั่งพักผ่อนหย่อนใจ หรือหาที่ปั่นงาน

กาแฟมีให้เลือกพอสมควร และขนมเค้กของทางร้านทำ 
เราสั่งสละลอยแก้ว (75฿) รุ่นน้องของเจ้าของมีสวนอยู่ที่จันทบุรี ส่งตรงมาจากจันทุกสุดสัปดาห์ สละเต็มถ้วย ถูกแกะเม็ดออกหมด เนื้อหวาน ทานคู่กับน้ำแข็ง เหมาะกับในวันอากาศร้อนๆ ยิ่งนัก